
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Οκτωβρίου 2016 


ΤΕΥΧΟΣ ΤΕΤΑΡΤΟ 


Αρ 


. Φύλλου 312 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επικύρωση έκθεσης καθορισμού ορίων Αιγια- 
λού - Παραλίας στην παραλιακή περιοχή «Φα¬ 
νών» έμπροσθεν της Κ.Μ. 928 121316 , Δ.Κ. Καμεί- 
ρου, της Νήσου Ρόδου, του Νομού Δωδεκανήσου. 

2 Κήρυξη εκτάσεως ως αναδασωτέας, εμβαδού 
600,36 τ.μ. στη θέση «Βαενέϊκα» Τ.Κ. Ελεκίστρας, 
ΔΕ Πατρών, Δήμου Πατρέων, ΠΕ. Αχάίας. 


ΑΠΟΦΑΣΕΙΣ 

Αριθμ. 56803 _ (1) 

Επικύρωση έκθεσης καθορισμού ορίων Αιγιαλού - 
Παραλίας στην παραλιακή περιοχή «Φανών» 
έμπροσθεν της Κ.Μ. 928 121316 , Δ.Κ. Καμείρου, της 
Νήσου Ρόδου, του Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του 3200/1955 «περί διοικητικής απο¬ 
κέντρωσης», όπως αυτές τροποποιήθηκαν και ισχύ¬ 
ουν σήμερα με τα Ν.δ. 532/1970, Β.δ. 704/1970, Β.δ. 
705/1970, Β.δ. 192/1972, Π.δ. 71/1984, Π.δ. 347/1986, 
Ν. 2026/1992 και Π.δ. 97/1993. 

2. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87) σύμφωνα με την οποία οι αρμοδιότητες 
των Περιφερειών του αρθ. 3 θα ασκούνται από τις Απο¬ 
κεντρωμένες Διοικήσεις κατά περίπτωση. 

3. Το υπ' αριθμ. 143/23.12.2010 Π. δ/γμα (ΦΕΚ 236Α/ 
27.12.2010) των Υπουργών Εσωτερικών Αποκέντρωσης 
και Ηλεκτρονικής Διακυβέρνησης και Οικονομικών, που 
αφορά στη σύσταση του Οργανισμού της Αποκεντρω¬ 
μένης Διοίκησης Αιγαίου. 

4. Τις διατάξεις του Π.δ. 111/2014 (ΑΊ 78), όπως ισχύει 
σήμερα. 

5. Τιςδιατάξειςτων άρθρων 3-5 και34του Ν.2971/2001 
(ΦΕΚ 285/τ.Α/19-12-2001) «Αιγιαλός, παραλία και άλλες 
διατάξεις», όπως τροποποιήθηκε και ισχύει. 


6. Τις διατάξεις του Κ.Δ. 132/1929 «περί Κτηματολο- 
γικού κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

7. Τις διατάξεις των άρθρων 1 μέχρι και 7 του 
Α.Ν. 2344/40 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

8. Τ ις διατάξειςτου Ν.δ. 439/1070 «περί συμπληρώσε- 
ωςτων διατάξεων περί αιγιαλού». 

9. Το Δ3090/646/1976 έγγραφο του Υπουργείου Οι¬ 
κονομικών «περί του στη Δωδεκάνησο ορίου αιγιαλού». 

10. Τις διατάξειςτου 20 Ν. 719/1977 «περίτρόπου σύ¬ 
νταξης τοπογραφικών - υψομετρικών διαγραμμάτων 
από ιδιώτες μηχανικούς κ.λ.π.». 

11. Τη με αριθμό 1030067/296/Α006/7-4-2004, εγκύ¬ 
κλιο, της Δ/νσης Οργάνωσης του Υπουργείου Οικονο¬ 
μίας και Οικονομικών. 

12. Τις διατάξεις του άρθρου 46, παρ. 21, Ν. 3220/2004 
(ΦΕΚ 15/Α/28-1 -2004), στις οποίες προβλέπεται ότι από 
10.04.2004 αρμοδιότητες του Υπουργού Οικονομίας και 
Οικονομικών, οι οποίες ανήκαν ή είχαν μεταβιβασθεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα Υπηρε¬ 
σιών του Υπουργείου Οικονομίας και Οικονομικών, που 
εξαιρέθηκαν από την κατάργηση σύμφωνα με τις δια¬ 
τάξεις της παραγράφου 2 του άρθρου 39, Ν.2218/1994, 
περιέχονται στον Γενικό Γραμματέα της Περιφέρειας 
εκτός των θεμάτων Υ.Δ.Ε. 

13. Την 10633649/790/Α00006/03.08.2004 απόφαση 
του Υπουργού Οικονομίας και Οικονομικών «Καταγρα¬ 
φή - Διοικητική κωδικοποίηση των αρμοδιοτήτων σε 
θέματα Υπηρεσιών του Υπουργείου Οικονομίας και Οι¬ 
κονομικών που περιέχονται στους Γενικούς Γραμματείς 
Περιφερειών». 

14. Την υπ' αριθμ. 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη του 
άρθρου 5, παρ. 5, εδ. γ' του Ν.2971/2001. 

15. Τουπ'αριθμ.Δ6Α1022671/ΕΞ/10-02-2011 έγγραφο 
της Γενικής Γραμματείας Φορολογικών καιΤελωνιακών 
Θεμάτων του Υπουργείου Οικονομικών περί «Αρμοδιό¬ 
τητας Υπογραφής». 

1 δ.Την υπ'αριθμ. 33447/19.5.2015 απόφαση του Γενι¬ 
κού Γραμματέα της Αποκεντρωμένης Διοίκησης Αιγαίου 

περί «Ορισμού Μελών Επιτροπής Καθορισμού Αιγιαλού 
και Παραλίας, Παλαιού Αιγιαλού καθώς και της Οχθης, 
Παλαιός Οχθης και Παρόχθιας Ζώνης (άρθρο 100 του 
Π.δ. 284/1988, άρθρα 3 και 31 του Ν. 2971/2001 (ΦΕΚ 
285/Α) στην περιοχή αρμοδιότητας της Αποκεντρωμέ¬ 
νης Διοίκησης Αιγαίου. 

17. Την υπ' αριθμ. 26158/3764/28.3.2014 απόφαση 
της Γενικής Γραμματέωςτης Αποκεντρωμένης Διοίκησης 
Αιγαίου (ΦΕΚ 828/Β/3.4.2014), περί παροχής εξουσιο¬ 
δότησης υπογραφής πράξεων και εγγράφων «Με εντο¬ 
λή Γενικού Γραμματέα» στον Προϊστάμενο της Γενικής 
Δ/νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των οργα¬ 
νικών μονάδων αυτής. 

18. Την από 19-11-2015 έκθεση της κατά το άρθρο 3, 
του Ν. 2971/2001 αρμόδιας επιτροπής καθορισμού ορί¬ 
ων Αιγιαλού και Παραλίας για τον καθορισμό των ορίων 
του Αιγιαλού και της Παραλίας στην παραλιακή περιοχή 
«Φανών» έμπροσθεν της Κ.Μ. 928 12 * 1316 , Δ.Κ. Καμείρου, 
της Νήσου Ρόδου, του Νομού Δωδεκανήσου. 

19. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε τον Μάρτιο του 2014, 
από τον Βασίλη Αγιακάτσικα, Διπλωματούχο Αγρονόμο 
Τοπογράφο Μηχανικό και τον Στέλιο Μπούκλα Πτυ- 
χιούχο Τοπογράφο Μηχανικό αποτελούμενο από μία 
πινακίδα, κλίμακας 1:500, το οποίο ελέγχθηκε ως προς 
την ορθότητα της αποτύπωσης στις 19/11/2015 από 
τον Χειράκη Ιωάννη, τεχνικό υπάλληλο του Αυτοτελούς 
Γραφείου Δημόσιας Περιουσίας Δωδεκανήσου και θεω¬ 
ρήθηκε, επίσης από τον Δημήτρη Κουλούκη, Προϊστά¬ 
μενο του Τμήματος Γ'της Περιφερειακής Διεύθυνσης 
Δημόσιας Περιουσίας Αιγαίου. Στο τοπογραφικό αυτό 
χαράχθηκε με ερυθρά συνεχόμενη πολυγωνική γραμ¬ 
μή η οριογραμμή του Αιγιαλού με στοιχεία κορυφών 
(Α1,Α2,Α3,...,Α38,Α39,Α40) σύμφωνα με τις διατάξεις 
του άρθρου 3 του Κ.Δ. 132/1929. Σύμφωνα με τις ίδιες 
διατάξεις καθορίστηκε και οριογραμμή Παραλίας με κί¬ 
τρινη μη συνεχή πολυγωνική γραμμή υπό στοιχεία κο¬ 
ρυφών (Α41 ,Α42,Π1,Π2) όπου και εφόσον η πολυγωνική 
του Αιγιαλού δεν τέμνει τα προς τη θάλασσα όρια των 
κτηματολογικών μερίδων. 

20. Το υπ' αριθμ. πρωτ. 521/14-02-2014 έγγραφο 
του ΓΕΕΘΑ, σύμφωνα με το οποίο η εν λόγω θέση δεν 
εμπίπτει στο πεδίο εφαρμογής του άρθρου 17, του 
Ν. 2971/2001, όπως αυτό καθορίζεται σύμφωνα με το 
υπ' αριθμ. πρωτ. Φ.900/40/827227/Σ.366/19-07-2015/ 
ΓΕΣ/Δ/ΝΣΗ ΓΕΩΓΡΑΦΙΚΟΥ/3ο/ΤΜ έγγραφο και κατά συ¬ 
νέπεια η εν λόγω χάραξη δύναται να συνεχίσει κατά τα 
προβλεπόμενα στην κείμενη νομοθεσία. 

21 .Το από με αριθμό πρωτ. 2/54129/04-07-2016 απο¬ 
δεικτικό ανάρτησης του Δήμου Ρόδου με το οποίο τοι- 


χοκολλήθηκε η από 19-11 -2015 έκθεση της επιτροπής 
και το τοπογραφικό διάγραμμα σε μία πινακίδα το οποίο 
συντάχθηκε για τον καθορισμό των ορίων του Αιγιαλού 
και της Παραλίας στην περιοχή «Φανών» έμπροσθεν της 
Κ.Μ. 928 12 ~ 13 ' 16 , Δ.Κ. Καμείρου, της Νήσου Ρόδου, του Νο¬ 
μού Δωδεκανήσου. 

22.Το υπ'αριθμ. 5997/12.07.2016 έγγραφο του Αυτο¬ 
τελούς Γραφείου Δημόσιας Περιουσίας Δωδεκανήσου, 
αποφασίζουμε: 

Επικυρώνουμε την από 19-11 -2015 έκθεση της κατά 
το άρθρο 3, του Ν.2971 /2001, αρμόδιας επιτροπής περί 
χάραξης των ορίων Αιγιαλού και της Παραλίας, με την 
οποία καθορίστηκαν τα όρια του Αιγιαλού και της Πα¬ 
ραλίας στην παραλιακή περιοχή «Φανών» έμπροσθεν 
της Κ.Μ. 928 12 " 13 " 16 , Δ.Κ. Καμείρου, της Νήσου Ρόδου, του 
Νομού Δωδεκανήσου, επί τοπογραφικού - υψομετρικού 
και κτηματογραφικού διαγράμματος σε μία πινακίδα, 
το οποίο θεωρήθηκε από την Περιφερειακή Διεύθυνση 
Δημόσιας Περιουσίας Αιγαίου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πο¬ 
λυγωνική γραμμή και στοιχεία κορυφών (Α1,Α2,Α3,..., 
Α38,Α39,Α40) με εξάρτηση των κορυφών αυτών, από 
συντεταγμένες του κρατικού τριγωνομετρικού δικτύου 
της χώρας όπως αυτές εμφανίζονται στον σχετικό πίνακα 
επί του τοπογραφικού-υψομετρικού και κτηματογραφι- 
κού διαγράμματος, κλίμακας 1:500, σε μία πινακίδα που 
συντάχθηκε για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, σύμφωνα με τις διατάξεις του άρθρου 3 του 
Κ.Δ. 132/1929 που διατηρήθηκε σε ισχύ με το άρθρο 
8 του Ν.510/1947 και του άρθρου 26 του Ν.2971 /2001. 

Σύμφωνα μετις ίδιες διατάξεις καθορίστηκε οριογραμ- 
μή Παραλίας με κίτρινη μη συνεχή πολυγωνική γραμμή 
υπό στοιχεία κορυφών (Α41 ,ΠΙ -Α42,Π2) όπου η πολυγω¬ 
νική του Αιγιαλού δεν τέμνει τα προς τη θάλασσα όρια 
των κτηματολογικών μερίδων. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπη ρέτηση των σκοπών 
των διατάξεων του Ν.2971/2001. 

Η απόφαση αυτή με την έκθεση της Επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 9 Αυγούστου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Αναπλ. Προϊστάμενος της Διεύθυνσης 

ΑΡΙΣΤΟΤΕΛΗΣ ΜΑΡΚΑΝΤΩΝΗΣ 




Τεύχος Δ' 312/18.10.2016 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥΤΩΝ ΟΡΙΩΝ 
ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 

(Άρθρο 3 και Άρθρο 9 

του Ν. 2971 Φ.Ε.Κ. 285/Α/19.12.2001) 

Για τον καθορισμό των ορίων του αιγιαλού και της πα¬ 
ραλίας που γίνεται στην παραλιακή περιοχή «Φανών», 
Δ.Κ. Καμείρου, της Νήσου Ρόδου, του Νομού Δωδεκα- 
νήσου, έμπροσθεν της Κ.Μ. 928 121316 Γαιών Φανών, ιδι¬ 
οκτησίας της Αικατερίνης συζ. Εμμανουήλ Θεοδοσίου. 

Στη Ρόδο σήμερα την 19-11-2015, οι υπογεγραμμένοι: 

1. Δημήτριος Μπελντέκος, ΔΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε- 
κανήσου, ως πρόεδρος. 

2. Παναγιώτης Τριανταφύλλας, ΠΕ Πολιτικός Μηχα¬ 
νικός, υπάλληλος του Αυτοτελούς Γραφείου Δημόσιας 
Περιουσίας Δωδεκανήσου, ως μέλος. 

3. Αρμπουνιώτης Νικόλαος, Πλοίαρχος Λ.Σ., Λιμενάρ¬ 
χης Κεντρικού Λιμεναρχείου Ρόδου, ως μέλος. 

4. Παρασκευοπούλου Άννα, Αρχιτέκτων Μηχανικός, 
Διευθύντρια της Διεύθυνσης Πολεοδομικών Εφαρμογών 
- Υ.ΔΟΜ. του Δήμου Ρόδου, ως μέλος. 

5. Ευαγγελία Μανωλά, Αρχιτέκτων Μηχανικός, Ανα- 
πληρώτρια Προϊσταμένη Τμήματος Περιβάλλοντος & 
Χωρικού Σχεδιασμού Δωδεκανήσου της Αποκεντρωμέ¬ 
νης Διοίκησης Αιγαίου, ως μέλος. 

Χρέη γραμματέα στην επιτροπή άσκησε η Φαρμακίδη 
Ζωή, ΠΕ Εφοριακός, υπάλληλοςτου Αυτοτελούς Γραφεί¬ 
ου Δημόσιας Περιουσίας Δωδεκανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας η οποία συγκρο¬ 
τήθηκε κατόπιν της υπ'αριθμ. πρωτ. 13119/12-11-2015 
πρόσκλησης του Προϊσταμένου της Περιφερειακής 
Διεύθυνσης Δημόσιας Περιουσίας Αιγαίου, όπως αυτή 
καθορίστηκε με την με αρ. πρωτ. οικ. 33447/19-05-2015 
Απόφαση του Γενικού Γραμματέα της Αποκεντρωμένης 
Διοίκησης Αιγαίου, με την οποία καθορίστηκαν τα μέλη 
της εν λόγω επιτροπής στην Νομαρχία Δωδεκανήσου 
δυνάμει του άρθρου 3 του Ν. 2971 (Φ.Ε.Κ. 285/τ.Α7 
19-12-2001): 

Λαμβάνοντας υπόψη: 

1. Την με ΔΩΔ 2309/05-08-2015 αίτηση της Αικατερίνης 
Θεοδοσίου, περί καθορισμού των ορίων του αιγιαλού και 
της παραλίας στην παραλιακή περιοχή έμπροσθεν της 
Κ.Μ. 928 12 ' 13 " 16 Γαιών Φανών, Δήμου Ρόδου, Νήσου Ρόδου, 
Νομού Δωδεκανήσου. 

2. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε, βάσει των διατάξεων 
του ιδίου ως άνω νόμου και των τεχνικών προδιαγραφών 
του Π.δ. 696/1974, με ημερομηνία σύνταξηςτον Μάρτιο 
του 2014, από τον Βασίλειο Αγιακάτσικα, Διπλοματούχο 
Αγρονόμο Τοπογράφο Μηχανικό και τον Στέλιο Μπού- 
κλα ΠτυχιούχοΤοπογράφο Μηχανικό Τ.Ε., αποτελούμενο 
από μία πινακίδα, κλίμακας 1/500. Το τοπογραφικό αυτό 
ελέγχθηκε ως προς την ορθότητα της αποτύπωσης στις 
19/11/2015 από τον Ιωάννη Χειράκη ΠΕ Αγρόν. καιΤοπο- 
γράφο Μηχανικό, υπάλληλο του Αυτοτελούς Γραφείου 
Δημόσιας Περιουσίας Δωδεκανήσου και θεωρήθηκε 
από τον Δημήτρη Κουλούκη, Πολιτικό Μηχανικό, Προϊ¬ 


στάμενο τουΤμήματος Γ'της Περιφερειακής Διεύθυνσης 
Δημόσιας Περιουσίας Αιγαίου. 

3. Την ύπαρξη και λειτουργία του Κτηματολογικού 
Γραφείου Ρόδου οι κτηματολογικές μερίδες του οποίου 
εμφανίζονται επί του τοπογραφικού διαγράμματος θε¬ 
ωρημένες αρμοδίως και σύμφωνα με το άρθρο 26 του 
Ν. 2971/2001. 

4. Τη μη χάραξη εκατέρωθεν της υπό κρίση θέσης, 
άλλων χαραγμένων οριογραμμών Αιγιαλού και κατά 
συνέπεια η παρούσα χάραξη δεν συνδέεται με άλλη 
εκατέρωθεν. 

5. Τις διατάξεις του Ν. 2971/2001 «Αιγιαλός, παρα¬ 
λία και άλλες διατάξεις» όπως αυτός ισχύει και τον 
Ν. 1337/1983 καθώς και την προς αυτόν Δικαστηριακή 
και Διοικητική Νομολογία. 

6. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του νόμου 
2971/2001 και ειδικότερα: 

Α.Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) . Η μορφολογία της ακτής η οποία συνίσταται από 
άμμο, κροκάλες και μικρά πρανή όπως εξάλλου διαπι¬ 
στώνεται και στα σχετικά τοπογραφικό. 

(2) . Η ακτή και εν γένει το παραλιακό μέτωπο είναι 
αδόμητο. Η περιοχή αυτή γενικά ευρίσκεται εκτός σχε¬ 
δίου πόλεως και εκτός ορίων οικισμού. 

(3) . Το φυσικό όριο βλάστησης το οποίο έχει κατά το 
δυνατόν αποτυπωθεί επί του τοπογραφικού διαγράμμα¬ 
τος ως γραμμή πρασίνου τη χρονική περίοδο της αποτύ¬ 
πωσης και αποτελείται επί το πλείστον από μεμονωμένα 
δένδρα, και καλάμια, όπως αυτά απεικονίζονται επί του 
τοπογραφικού διαγράμματος. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογι¬ 
κών στοιχείων της περιοχής, ήτοι το γεγονός ότι στην 
περιοχή οι άνεμοι που επικρατούν στην περιοχή είναι 
κυρίως βόρειοι - βορειοανατολικοί. Η συνήθης έντασή 
τους γενικά δεν είναι μεγάλη και πλησιάσει τα 5-6Β. 

Δ. Τη μορφολογία του πυθμένα, ο οποίος συνίσταται 
από άμμο κοντά στην ακτή, ενώ η κλίση του δεν είναι 
μεγάλη, κυμαινόμενη γύρω στα 20 μέτρα βάθος σε από¬ 
σταση περίπου 200 μέτρων από την ακτή, όπως προ¬ 
κύπτει από την αυτοψία μακροσκοπικά, καθώς και το 
ότι σε περιοχές με μικρά βάθη και μικρές κλίσεις του 
βυθού, όπου η θραύση του κύματος και η εκτόνωση της 
ενέργειας του γίνεται σε μεγάλη απόσταση από την ακτο¬ 
γραμμή, η επίδραση του κύματος στην ακτή είναι μικρή 
ενώ σε περιπτώσεις ακτών με μεγάλες κλίσεις βυθού και 
μεγάλα βάθη κοντά στην ακτή όπου η θραύση των κυμά¬ 
των συντελείται κοντά στην ακτή ή ακόμη και πάνω σ' 
αυτή ο κυματισμός καλύπτει κατά κανόνα μεγάλο εύρος 
ακτής προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό σχετικά ανάπτυγμα πελάγους, καθώς και το ότι 
μεγάλο ανάπτυγμα θαλάσσιας έκτασης συμβάλλει στη 
δημιουργία μεγαλύτερης έντασης κυματικού πεδίου σε 
σχέση με κλειστές θαλάσσιες περιοχές (όρμους ή κόλ¬ 
πους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

7. Η καθορισθείσα και χαραχθείσα επί του προαναφε- 
ρόμενου τυπογραφικού - υψομετρικού και κτηματογρα- 
φικού διαγράμματοςοριογραμμή αιγιαλού, αποτελείτο 
όριο του μεγίστου πλην συνήθους χειμέριου κύματος, 
προσαυξημένο κατά 12 μέτρα, σύμφωνα με τις διατάξεις 
του άρθρου 3 του Κ.Δ. 132/1929 που διατηρήθηκε σε 
ισχύ με το άρθρο 8, του Ν.510/1947 σε συνδυασμό με 
τις διατάξεις του άρθρου 26 του Ν.2971/2001. 

8. Εντός του κοινοχρήστου χώρου Αιγιαλού - Παραλίας 
του Δημοσίου υφίστανται κτίσματα και λοιπά κατασκευ¬ 
άσματα. 

9. Οριογραμμή Παραλίας χαράχθηκε σύμφωνα με 
τις διατάξεις του άρθρου 3 Κ.Δ. 132/1929, όπου η οριο¬ 


γραμμή του αιγιαλού δεν τέμνει τα προς την θάλασσα 
όρια των κτηματολογικών μερίδων και επί των ορίων 
αυτών. 

10.0 καθορισμός των ορίων αιγιαλού και της παραλίας 
στη θέση αυτή γίνεται για πρώτη φορά και προς εξυπη¬ 
ρέτηση των σκοπών που τάσσονται από τις διατάξεις του 
Ν. 2971/2001 «Αιγιαλός, παραλία και άλλες διατάξεις», 
αποφασίζουμε και καθορίζουμε επί του ως ανωτέρω 
τοπογραφικού διαγράμματος: 

α) Την οριογραμμή του αιγιαλού με ερυθρά συνεχή 
πολυγωνική γραμμή και στοιχεία κορυφών (Α1 ,Α2, Α3, 
Α38, Α39, Α40). 

β) Την οριογραμμή της παραλίας με κίτρινη μη συ¬ 
νεχή πολυγωνική γραμμή και στοιχεία κορυφών (Α41, 
Π1 - Α42, Π2). 

Η ΕΠΙΤΡΟΠΗ 


Ο Πρόεδρος 


Τα παρόντα μέλη 


Δ. ΜΠΕΛΝΤΕΚΟΣ 


Η Γραμματέας 
Ζ. ΦΑΡΜΑΚΙΔΗ 


1. Π.ΤΡΙΑΝΤΑΦΥΛΛΑΣ 

2. Ν. ΑΡΜΠΟΥΝΙΩΤΗΣ 

3. Α. ΠΑΡΑΣΚΕΥΟΠΟΥΛΟΥ 

4. Ε. ΜΑΝΩΛΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 


36% 

Αριθμ. 110449 (2) 

Κήρυξη εκτάσεως ως αναδασωτέας, εμβαδού 
600,36 τ.μ. στη θέση «Βαενέϊκα»Τ.Κ. Ελεκίστρας, 
ΔΕ Πατρών, Δήμου Πατρέων, ΠΕ. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος της Ελλάδας. 

2. Τις διατάξεις του Ν. 3200/1955 «Περί διοικητικής 
αποκέντρωσης όπως αυτές τροποποιήθηκαν μεταγε¬ 
νέστερα». 

3. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

4. Τις διατάξεις του Π.δ. 139/2010 «Οργανισμός της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

5. ΤιςΔιατάξειςτου άρθρου 56του Ν.4257/2014 (ΦΕΚ 
Α' 93), την πράξη 4 του Υπουργικού Συμβουλίου της 
06-02-2015 (ΦΕΚ Α'24) και η αριθμ. 5751/11-02-2015 
Διαταγή του Υπουργείου Εσωτερικών και Διοικητικής 
Ανασυγκρότησης περί άσκησης καθηκόντων του Αρχαι¬ 
ότερου Γενικού Διευθυντή Αποκεντρωμένων Διοικήσεων 
όταν η θέση του Γενικού Γραμματέα είναι κενή. 

6. Τις διατάξεις των άρθρων 37,38 παρ. 1,41 παρ. 1 και 
3 του Ν. 998/1979 «Περί προστασίας δασών και δασικών 
εν γένει εκτάσεων», όπως αντικαταστάθηκαν από τις δι¬ 
ατάξεις της παρ. 1 του άρθρου 35 του Ν. 4280/2014 και 
όπως τροποποιήθηκαν και προστέθηκαν (παρ.4 άρθρο 
52 του Ν. 4280/2014) με τις διατάξειςτου άρθρου 32 του 
Ν. 4342/2015 (ΦΕΚ 143/τ'Α/2015). 

7. Τις διατάξειςτου άρθρου 120 του Ν.1892/1990 «Για 
τον εκσυγχρονισμό και την ανάπτυξη και άλλες διατά¬ 
ξεις». 


8. Τις υπ' αριθ. 160417/1180/08-07-1980 και 182447/ 
3049/24-09-1980 διαταγές του Υπουργείου Γεωργίας. 

9. Την υπ' αριθ. 80567/5921 /10-06-2016 αναφορά του 
Δασαρχείου Πατρών με την οποία προτείνεται η κήρυξη 
ως αναδασωτέας της αναφερόμενης στο θέμα έκτασης. 

10. Τη σύμφωνη γνώμη της Δ/νσης Δασών Αχαΐας, 
αποφασίζουμε: 

Κηρύσσουμε ως Αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση της 
δασικής βλάστησης που καταστράφηκε δια εκχερσώσε- 
ως, έκταση Δημόσιου Δάσους αείφυλλων πλατύφυλλων 
(πρίνους) με ποσοστό κάλυψης 30-50% εμβαδού 600,36 
τ.μ. στη θέση «Βαενέϊκα» Τ.Κ. Ελεκίστρας, ΔΕ Πατρών, 
Δήμου Πατρέων, Π.Ε. Αχαΐας, η οποία αποτελείται από 
τα σημεία 1,2,3,4,5,6,7,8,9,10,1 όπως αυτά φαίνονται και 
περιγράφονται στο συνημμένο τοπογραφικό διάγραμμα 
κλίμακας 1:300 το οποίο συνοδεύει την παρούσα και 
έχει όρια: 

Βόρεια: Με δάσος 

Νότια: Με δάσος 

Ανατολικά: Με δάσος. 

Δυτικά: Με δάσος 

Επιτρέπεται υποβολή κατ' αυτής αίτησης ακύρωσης 
στο οικείο Διοικητικό Εφετείο (άρθρο 47 Ν. 3900/2010 
ΦΕΚ/213/τ.Α) μέσα σε προθεσμία (60) ημερών που αρ¬ 
χίζει από την επομένη της δημοσίευσης ή κοινοποίησης 
της (άρθρο 46 Π.δ. 18/1989 - ΦΕΚ/ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Αυγούστου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 


ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 79% 

ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβιτιαείθΓ.ΘίΟΘί.αι· 

























































































